דפנה אטלס

דפנה אטלס (נולדה ב-9 בספטמבר 1943) היא מדענית ישראלית וכדורסלנית עבר בנבחרת ישראל. פרופסור אמריטה בבמכון למדעי החיים ע"ש אלכסנדר סילברמן באוניברסיטה העברית בירושלים.

== ביוגרפיה ==
אטלס נולדה וגדלה בגבעתיים לעמנואל צור (צוקרברג) מהטייסים הראשונים בישראל ושל ד"ר מרים צור, רופאה. למדה בתיכון קלעי והייתה שחקנית כדורסל בקבוצות הפועל רמת גן-גבעתיים, הפועל תל אביב ומכבי תל אביב, עמה זכתה ב-7 אליפויות וב-8 גביעים. היא גם השתתפה עם הקבוצה במשחקי גביע אירופה בברית המועצות בשנת 1964. כמו כן שיחקה בנבחרת ישראל בכדורסל נשים והשתתפה באליפות אירופה בברמן גרמניה בשנת 1968. שרתה בצה"ל כמפעילת מכ"ם בחיל האוויר וזכתה עם נבחרת חיל האוויר באליפות צה"ל בכדורסל בשנת 1961. נבחרה להיכל התהילה של כדורסל הנשים בישראל.

== השכלה ==
* .B.Sc כימיה באוניברסיטה העברית בירושלים-(1965-1967)
* .M.Sc נושא עבודת המחקר היה : הכנה ואפיון של נגזרות לא מסיסות של סובטיליזין קרלסברג, עבודת המאסטר בוצעה במחלקה לביופיזיקה מכון ויצמן למדעי החיים-(1969)
* .Ph.D נושא עבודת המחקר היה : "מיפוי של האתר הפעיל של האנזים הפרוטאוליטי, אלסטז" העבודה בוצעה במחלקה לביופיזיקה, בהנחיית פרופ 'אריה ברגר בבית הספר לתלמידי מחקר ע"ש פיינברג במכון ויצמן למדע-(1974)

== מחקר ==
בשנים 1974–1975 השתלמה כפוסט דוקטורנטית באוניברסיטה העברית, בשנת 1978 מונתה למרצה, בשנת 1982 מונתה לפרופסור חבר במחלקה לביולוגיה כימית ובשנת 1990 לפרופסור מן המניין.

אטלס ביצעה מחקרים על חומרים שלוכדים רדיקלים חופשיים ומנטרלים אותם, בהם מוליקולה חדשה (NAC-amide).(AD4=NACA) בשנת 2002 הקימה את חברת "Novia pharmaceutical Ltd", שעוסקת בפיתוח תרופות למחלת אלצהיימר ולמחלת פרקינסון. בנוסף, היא חוקרת את תעלות סידן, ואת המנגנון הביוכימי שמביא לשחרור של נוירוטרנסמיטורים. בשנת 2016 תכננה ופיתחה נגזרת של לבודופא, דופאמיד (LDA) שנמצאת בפיתוח בחברת נוירודרם, רחובות.

== מינויים אקדמיים ==
=== מינויים בישראל ===
* מדענית (מרצה), המחלקה לביופיזיקה במכון ויצמן למדע. ב-1975 החלה תוכנית פוסט-דוקטורט עם פרופסור אלכס לויצקי-האוניברסיטה העברית בירושלים.-(1974-1975).
* עמית מחקר של ליידי דייוויס (מלגות פוסט-דוקטורט) באוניברסיטה העברית בירושלים.-(1975-1977)
* חוקר ב' המחלקה ביולוגית כימיה באוניברסיטה העברית בירושלים.(1977)
* עמית מחקר (מרצה בכיר), המחלקה לכימיה ביולוגית, האוניברסיטה העברית בירושלים.(1978-1982)
* פרופסור חבר לנוירוכימיה, המחלקה לכימיה ביולוגית, האוניברסיטה העברית בירושלים.-(1982)
* פרופסור לנוירוכימיה, המחלקה לכימיה ביולוגית, האוניברסיטה העברית בירושלים.-(1990)

=== מינויים זרים ===
* מלגת עמית EMBO לטווח קצר עם ד"ר JP.Changeaux (מכון פסטר בפריז).-(1976)
* עמית פוגארטי בין-לאומי עם Dr. John Daly ו-Dr. Marshall Nirenberg -המכונים הלאומיים לבריאות (NIH), בת'סדה, מרילנד.-(1979-1980)
* מדען אורח ב אוניברסיטת ניס עם Dr. Michel. Lazdunski (EMBO, מלגה לטווח קצר).-(1981)
* מלגת בינלאומית ע"ש אלינור רוזוולט האמריקנית לסרטן.-(1984-1985)
* מדענית אורח ב-NIH עם ד"ר מ. גוטסמן (Dr. M. Gottesman) וד"ר אירה פסטאן (Dr. Ira Pastan) . (1984-1985)
* מדענית אורח במחלקה של Molecular & Cell Biology ב-אוניברסיטת קליפורניה בברקלי.-(1994)

== פרסים ==
# פרס על הישגים בלימודי תואר שני.-(1969)
# עמית כבוד של האגודה האמריקאית של אוניברסיטת 'נשים'. (1979-1980).
# פרס א.ד. ברגמן על הישגים מדעיים.-(1980-1981).
# גזבר האגודה הישראלית לביוכימיה.-(1984-1985).
# חבר נבחר במרכז נוירוביולוגיה תאית ומולקולרית של אוטו לוי.-(1988).
# ראש ועדת ההוראה במחלקה לכימיה ביולוגית.-(1990).
# פרס דוד ויגאם.-(1995).
# פרס החדשנות קיי לפיתוח תרופה חדשה (Dopa-ethylester) לטיפול של מחלת פרקינסון.-(1996).
# פרס החדשנות קיי לפיתוח תרופה חדשה NACA) AD4) לטיפול במחלת הנוירודגנרטיביות,(2009)

== חיים אישיים ==
דפנה אטלס היא אם לשני בנים (עדי ורעי) וחובבת ספורט מושבעת המשחק טניס בזמנה החופשי. לטענתה תמיד חשבה שספורט זה דבר הכרחי לחיים שלמים. היא תמיד אמרה: 'אם את לא עושה ספורט, אז כלום לא שווה'". היא מנחילה את חשיבות העניין לילדיה ולסטודנטים שהיא מלמדת. "אני חושבת שלהתעמלות יש השפעה על המוח כשמתאמנים באופן קבוע הדם מגיע למקומות שללא תנועה כלל לא מגיע אליהם. מעבר לכך, אם לא מתמידים בזה מגיל צעיר, הגוף מתבגר לא יפה, ובגיל הנ"ל לא חושבים מספיק קדימה",.

== ראו גם ==
* נוירוכימיה
* ביופיזיקה
* רדיקלים חופשיים
* מחלת אלצהיימר ומחלת פרקינסון
* כימיה ביולוגית
* מולקולה

==קישורים חיצוניים==
*[https://www.bio.huji.ac.il/he/content/%D7%93%D7%A4%D7%A0%D7%94-%D7%90%D7%98%D7%9C%D7%A1 דף חוקר - המכון למדעי החיים ע"ש אלכסנדר סילברמן]
* 
* 
* 
* [http://www.israelscienceinfo.com/en/medecine/femmes-et-sciences-le-pr-daphne-atlas-developpe-une-nouvelle-molecule-pour-proteger-les-diabetiques-contre-la-maladie-dalzheimer/ נשים ומדעים]
* [https://www.sciencedaily.com/releases/2016/07/160711092504.htm מינון יחיד מגן על תפקוד קוגניטיבי לאחר פגיעה קלה במוח טראומטי]
* [http://new.huji.ac.il/en/article/31750 מנה בודדת של פפטיד חדש מגן על תפקוד קוגניטיבי לאחר פגיעה קלה במוח טראומטי (mTBI)]
* [http://new.huji.ac.il/en/article/19013 מולקולה חדשה מגינה על המוח מפני השפעות מזיקות הקשורות לסוכרת וסוכר בדם-2014]
* [https://www.ncbi.nlm.nih.gov/labs/articles/24624334/ Thioredoxin-Mimetic Peptide CB3 Lowers MAPKinase Activity in the Zucker Rat Brain-2014]
* [http://www.globes.co.il/globessites/brands/ladyglobes2008.aspx אשת השנה-(29)].
* [https://www.anatdraigor.com/28-hof-wbi דפנה אטלס נכנסה להיכל התהילה - כדורסל נשים ישראל - ראיון אישי וארכיון תמונות וכתבות]

== הערות שוליים ==

קטגוריה:סגל האוניברסיטה העברית בירושלים: ביוכימיה
קטגוריה:ביוכימאיות ישראליות
קטגוריה:מדעניות מוח ישראליות
קטגוריה:מדעני מוח ישראלים
קטגוריה:כדורסלניות הפועל תל אביב
קטגוריה:כדורסלניות מכבי תל אביב
קטגוריה:בוגרי בית ספר בורוכוב (גבעתיים)
קטגוריה:בוגרות תיכון קלעי (גבעתיים)
קטגוריה:בוגרי תיכון קלעי (גבעתיים)
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור ממכון ויצמן למדע
קטגוריה:בעלי תואר דוקטור ממכון ויצמן למדע
קטגוריה:מדענים ישראלים
קטגוריה:ישראליות שנולדו ב-1943
קטגוריה:ישראלים שנולדו ב-1943